**Білім беру саласы:**Шығармашылық, Қатынас, Таным  
**Ұйымдастырылған оқу қызметі:**Жапсыру, сөйлеуді дамыту, құрастыру  
**Тақырыбы:  «**Күзбен қоштасу»   
**Мақсаты:** Күз мезгілі, оның ерекшелігі туралы балалардың білімін бекіту.Балаларды жапсыру арқылы құрастыруға, күзгі табиғатты табиғи материалдармен  бейнелеуге, ағаштың жапырақтарын мақтадан, жұмсақ қағаздан жасауға үйрету.  
Ойлау, есте сақтау қабілетін, эстетикалық талғамы мен шығармашылығын дамыту.  
Бірлесе отырып бейнелеуге, жұмыс барысында  сақтық ережесін сақтауға, ұқыптылыққа тәрбиелеу.  
**Құрал-жабдықтар:**көк түсті қатты қағаз**,** ПВА желімі, қарақұмық,сүрткіш, тряпочки для клея, остатки пластилина, жұмсақ қағаз сары және қызғылт түсті, жай қарындаш, қоңыр түсті қағаз, қайшы, жұмыстық сызба -картасы .

Балалар бүгін бізге көптеген қонақтар келіпті. Қане амандасайық. Шаттық шеңберіне тұрайық. (Шаттық шеңберіне тұрып қонақтармен амандасады)

Сәлем бердік, Алтын күн

Сәлем бердік, Көк аспан

Сәлем бердік, Жер ана

Сәлем бердік  баршаға

Жарайсыңдар, орындарыңа отыра қойыңдар. Біз қазір, «Ғажайып алаңы» деп аталатын ойын ойнаймыз. Ойынның шарты: мына жердегі текшені лақтырамыз, қандай сан түссе, сол суретте берілген сұрақтарға жауап береміз, келістік пе? Олай болса ойынды бастаймыз. Жұмбақтар шешу

1.Жапырақты бояды,  
 Атырапты бояды.  
Бояп-бояп барлығын  
Сап-сары ғып қояды. (күз мезгілі)

2.Сырылдатады шәйнегін,  
Ұнатпаса да жұрт, мейлі.  
Тереземіздің әйнегін  
Жуады, бірақ сүртпейді.(жаңбыр)

3 Ат шаптырым аумағы,  
Байқалмайды салмағы.  
Мың кессең де ол мейлі,  
Жүреді,ұшып өлмейді. (бұлт)

4 Аяқсыз жетіп барады,  
Қолсыз есік қағады. (жел)

5 Әуеден күбі түсті,  
Күбінің түбі түсті.

6 Ешкім де жемейді,  
Тәтті екен демейді.  
Сарғайып піседі,  
Үзіліп түседі. (жапырақ)

7 Күн суытып

Жаңбыр жауып

Күн бұлттанып күркіреп

Ағаштарды сарғайтып

Жапырақтарды түсіріп

Бұл қай айларда болады

Қане айтшы балақан? (қыркүйек, қазан, қараша)

8. Жұмбақбай атаның

Жеті баласы болыпты

Сол жеті баланың

Атын аташы балақан (Дүйсенбі, сейсенбі, сәрсенбі, бейсенбі, жұма, сенбі, жексенбі)

- Бүгін аптаның қай күні?

- Жылдың қай мезгілі?

- Күз мезгілі.  
- Жақсы күз мезгілінің қандай ерекшеліктері бар, білеміз бе? *(Мнемотаблица арқылы әңгімелеу)*

- Дұрыс балалар, қазір күздің соңғы айы -қараша айы

(Есік түртіліп, пошташы хат әкеледі).

- Қызық кімнен келді екен?  «№ 38 "Әлем" балабақшасы, ересектер тобының балаларына. Сиқырлы Күзден» - депті.

«Сәлеметсіздер ме, балалар! Мен - сиқырлы Күзбін. Мен сендерге өзім қонаққа келе алмаймын, жұмыстарым көп: соңғы жапырақтарды жинау керек, шалшықты мұзбен қатыру керек және де сендерді алғашқы қармен ойнату керекпін. Қазір күздің соңғы айы - қараша ғой. Менің уақытым азайды, жақында қыс келеді. Сендермен қоштасу қиынға түседі. Маған "Алтын күз" ашықхатын жасап беріп, мені шығарып салуларыңызды өтінемін. Ашықхат жасау нұсқаулығын жіберіп отырмын. Сау болыңыздар. Сәлеммен Алтын күз».

- Қане, балалар бірге қарап, ашықхатты қалай жасау керектігін ойланайық.

(тәрбиеші хаттағы карта-сызбаны алып, балаларды тақтаға шақырады. Балалар мен тәрбиеші карта-сызбаны қарап талқылайды)

*1 карта.*

- Ненің суреті бейнеленген, қалай ойлайсыңдар?

- Қағаз, желім, қылқалам, қайшы, сүрткіш, картон, жапырақтар, ермексаз, жай қарындаш, ұсақ нәрсе, дәнге ұқсайды...

- Дән? Не қылған дән екенін ойланайық. Балалар жауап іздейді. Күріш - ақ, ұзынша, асбұршақ - сары, тары - домалақ. Бұл қарақұмық шығар. Ол қоңыр түсті, онша ұсақ емес.

- Дұрыс, қарақұмық. Жарайсыңдар, балалар, жұмысқа қажетті заттарды атап шықтыңдар.

*.*

- Балалар, 2 - картада не бейнеленген?

- Ағаш сұлбасына ұқсайды.

- Дұрыс, бұл ағаш сұлбасы. Оны қалай жасау керектігін қарастырайық.

Балалар схема бойынша жауап береді. Қағазды ортасынан бүктейміз.

Тәрбиеші нақтылайды. Боялған жағын ішіне қаратамыз ба, әлде сыртқа ма?

- Боялған жағы ішінде қалады. Бүктелген сызық бойымен ағаштың сұлбасын сызып, қию керек.

- Жарайсыңдар, балалар, дұрыс айттыңдар! Ағашты қиямыз, қайшыны дұрыс ұстаймыз. Қауіпсіздік ережесін есте сақтаймыз.

*3 - карта.*

- Келесі картаны қарайық. Не істеу керек екенін кім түсінді?

Кесілген ағашқа желім жағып, ашықхаттың картон негізіне желімдеу керек

*4 - карта.*

- Қане, қарайық, мына карта бойынша не жұмыс жасаймыз?

- Ағаш діңіне желім жағып, мұқият қарақұмықты салып өтеміз.

- Ал, егер желім ағып кетсе, не істеу керек?

- Оны сүрткішпен сүртіп алу керек.

- Қалай ойлайсыңдар, ағаш діңі онсыз да қоңыр түсті болса да, қарақұмықпен желімдеп жатырмыз ?

- Көлемді бұйым жасау керек шығар.

*5 - карта.*

Балалар карта сызбасын қарап, ермексаздың көмегімен ағашқа жапырақтар жапсыратынын айтады.

**II.**  Балалар, барлығын талқыладық. Енді жұмысқа кірісуге де болады. Парта үстінде қажетті заттар тұр. Еске түсіру картасы тақтада ілулі тұрады. Ең алдымен сергіп алайық.

Сергіту сәті:

Тербеледі ағаштар

Алдымнан жел ескенде

Кіп-кішкентай ағаштар

Су құйғанда өседі

Ал енді балалар жұмысымызға кірісейік. Кіріспес бұрын, ең алдымен балалар қауіпсіздік шараларын еске түсірейік.

- Балалар, қайшымен жұмыс істеу қауіпсіздігін кім айтады?

- Қайшыны ұстаған кезде өзімізден алшақ төмен ұстауымыз керек. Желімді ауызға салмай , үстімізді бүлдірмей пайдаланамыз, пайдаланып болғасын желімді жауып қоямыз. Жұмысымызды жасап болған соң қолымызды сулы шүберекпен сүртеміз.

(Балалар партаға барып, жұмысқа кіріседі. Баяу музыка қосу.)

Рефлексия

- Балалар, бізде қандай ашықхат пайда болғанын бірге қарайық? Күз риза болатын болды. Біз бүгін Алтын күзбен қоштастық және оған сыйлық жасап бердік.

*Көрме ұйымдастыру. Балаларды мадақтайды.*

* Балалар бүгін біз генің бейнесін жапсырдық? Қандай заттармен жапсырдық? - Сендерге ұнады ма?

*(Жеделхаттың ішінен жұлдызшалар алып, балаларға таратады)*

- Жарайсыңдар, балалар, осымен оқу қызметі аяқталды. Сау болыңыздар.